Edward Arthur Butler

Subkolonelo Edward Arthur BUTLER (4-a de julio 1843 - 16-a de aprilo 1916) estis angla ornitologo kaj oficiro de la brita armeo. Li estas memorata per la scienca specia epiteto por la Omana strigo, Strix butleri.

Vivo
Butler aliĝis al la armeo en la aĝo de 21 jaroj, kaj servis en Ĝibraltaro, Hindio kaj Sudafriko kun la 83-a (Distrikto Dublino) Regimento de Infanterio. Li emeritiĝis en 1884 kiel subkolonelo en la Reĝaj Irlandaj Fusiloj.

Ankaŭ lia filo Arthur Lennox Butler estis ornitologo, kaj kvar specioj de reptilioj estis nomitaj honore al li, inkluzive de la aŭstralia venena serpento, Chilorhinophis butleri.

Butler estis fervora birdokolektanto kaj taksidermisto. Liajn kolektojn akiris la Muzeo pri Natura Historio parte rekte kaj ankaŭ per la kolektoj de Allan Octavian Hume, Lord Rothschild kaj aliaj.

Kategorio:Anglaj ornitologoj